અમેરિકાની સંસદમાં હાલમાં એક કાનૂની પ્રસ્તાવ પેશ કરવામાં આવ્યો છે. જો આ પ્રસ્તાવને સંસદસભ્યોનું અનુમોદન મળશો તો ભારતમાં કાર્યરત કોલસેન્ટરોમાં નોકરી કરનારા ભારતીયોની નોકરીઓ જોખમમાં મૂકાશે. આ કાયદાની અંતર્ગત, કોલ સેન્ટરના કર્મચારીઓએ એમના અમેરિકાના કસ્ટમરો સાથે વાતચીત કરતી વેળાએ પોતે કયા સ્થળેથી વાત કરી રહ્યા છે તે લોકેશન જણાવવું પડશે. જો કસ્ટમરની ઈચ્છા હોય તો એનો કોલ અમરિકા સ્થિત એજન્ટને ટ્રાન્સફર કરવો પડશે. કોલ સેન્ટરની કામગીરી જે કંપનીઓ આઉટસોર્સ કરે છે, અર્થાત બહારના દેશોને એ અંગેની કામગીરી સોંપે છે, એવી કંપનીઓનાં નામનું લિસ્ટ જાહેર કરવામાં આવશે. જે કંપનીઓ આઉટ સોર્સિંગ ન કરતી હોય તેમને ફેડરલ કોન્ટ્રેકટ માટે અગ્રીમતા આપવામાં આવશે.